CELEX: 32004D0663
Language: et
Date: 2004-09-20 00:00:00
Title: 2004/663/EÜ: Komisjoni otsus, 20. september 2004, millega muudetakse komisjoni otsust 97/464/EÜ nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta kanalisatsioonitehniliste toodete nõuetele vastavuse tõendamisel (teatavaks tehtud numbri K(2004) 3488 all)(EMPs kohaldatav tekst)

29.9.2004   
            
            
               ET
            
            
               Euroopa Liidu Teataja
            
            
               L 302/6
            
         KOMISJONI OTSUS,
   20. september 2004,
   millega muudetakse komisjoni otsust 97/464/EÜ nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta kanalisatsioonitehniliste toodete nõuetele vastavuse tõendamisel
   (teatavaks tehtud numbri K(2004) 3488 all)
   (EMPs kohaldatav tekst)
   (2004/663/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 21. detsembri 1988. aasta direktiivi 89/106/EMÜ ehitustooteid käsitlevate liikmesriikide õigusnormide ühtlustamise kohta, (1) viimati muudetud Euroopa Parlamendi ja nõukogu määrusega (EÜ) nr 1882/2003, (2) eriti selle artikli 13 lõiget 4,
   ning arvestades järgmist:
   
               (1)
            
            
               Komisjon on 27. juunil 1997 juba võtnud vastu otsuse 97/464/EÜ (3) direktiivi 89/106//EMÜ artikli 20 lõike 2 kohase ehitustoodete vastavustõendamismenetluse kohta kanalisatsioonitehniliste toodete nõuetele vastavuse tõendamisel.
            
         
               (2)
            
            
               Direktiivi 89/106/EMÜ artikli 13 lõige 2 näeb ette, et vastavus tuleb sisse viia vastavalt direktiivi III lisale. Seetõttu pole vastavustõendamismenetluse täpsustamisel artikli 13 lõike 4 järgi vajalik viidata artikli 13 lõigu 3 punktidele a ja b. Otsuse 97/464/EÜ tekstist tuleks lihtsustamise eesmärgil see viide kustutada.
            
         
               (3)
            
            
               Kanalisatsioonitehniliste tooterühmade läbivaatamise tulemusena ja liikmesriikides tuletundlikkust puudutavate määruste kehtestamise eesmärgil tuleb lisada vastavustõendamismenetlus tuletundelikkust puudutavate nõuete seisukohalt.
            
         
               (4)
            
            
               Tooterühma “Hoonevälised kanalisatsioonitehnilised tooted (3/3)” läbivaatamise tulemusena tuleb vaatlus- ja sadeveekaevude pealisosadele sõidu- ja kõnniteedel tagada kõrgem ohutuse aste.
            
         
               (5)
            
            
               Otsuses 97/464/EÜ tuleb seetõttu teha vastavad muudatused.
            
         
               (6)
            
            
               Käesolevas otsuses ettenähtud meetmed on kooskõlas alalise ehituskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuses 97/464/EÜ on tehtud järgmised muudatused.
   
               1.
            
            
               Artikkel 1 on asendatud järgmisega:
               “Artikkel 1
               1.   I lisas nimetatud toodete nõuetele vastavust tõendatakse menetlusega, mis on ära toodud II lisas.
               2.   Kui lõikes 1 nimetatud toodete kohta kehtivad ka tuletundlikkust puudutavad määrused, siis toodete vastavust nõuetele tuletundlikkuse seisukohalt tõendatakse menetlusega, mis on ära toodud III lisas.”
            
         
               2.
            
            
               Lisasid on muudetud vastavalt käesoleva otsuse lisale.
            
         Artikkel 2
   Käesolev otsus on adresseeritud liikmesriikidele.
   
      Brüssel, 20. september 2004
      
         
            Komisjoni nimel
         
         
            komisjoni liige
         
         Olli REHN
      
   
   
      (1)  EÜT L 40, 11.2.1989, lk 12.
   
      (2)  ELT L 284, 31.10.2003, lk 1.
   
      (3)  EÜT L 198, 25.7.1997, lk 33.
   
      LISA
      Lisadesse on tehtud järgmised muudatused.
      
                  1.
               
               
                  II lisas on tooterühma “Hoonevälised kanalisatsioonitehnilised tooted (3/3)” tabel asendatud järgmise tabeliga:
                  
                              “Toode (tooted)
                           
                           
                              Kavandatud kasutus(ed)
                           
                           
                              Tase(med) või klass(id)
                           
                           
                              Nõuetele vastavuse tõendamise süsteem(id)
                           
                        
                              Vaatlus- ja kontrollkaevud
                              Vaatlus- ja kontrollkaevude ronirauad, redelid ja käsipuud
                           
                           
                              Kasutamiseks sõiduteedel, parklates, kindlustatud teepeenardel ja väljaspool ehitisi
                           
                           
                               
                           
                           
                              4 (1)
                              
                           
                        
                              Eraldajad
                           
                           
                              Heit- ja reovete jaoks, mis väljuvad ehitistest ja rajatistest, sealhulgas teedelt
                           
                           
                               
                           
                           
                              4 (1)
                              
                           
                        
                              Vaatlus- ja sadeveekaevude pealisosad
                           
                           
                              Kasutamiseks sõidu- ja kõnniteedel
                           
                           
                               
                           
                           
                              1 (2)
                              
                           
                        
            
                  2.
               
               
                  Lisatud on järgmine III lisa:
                  
                     “III LISA
                     TOOTERÜHMAD
                     Hoonesisesed kanalisatsioonitehnilised tooted
                     Hoonevälised kanalisatsioonitehnilised tooted
                     Nõuetele vastavuse tõendamise süsteemid tuletundlikkuse seisukohalt
                     Järgmises loetelus esitatud toote (toodete) ja kavandatud kasutuse (kasutuste) puhul peab CEN/Cenelec kindlaks määrama tuletundlikkuse seisukohalt nõuetele vastavuse tõendamise süsteemi(d), mis vastab (vastavad) asjaomasele (asjaomastele) ühtlustatud standardile (standarditele):
                     
                                 Toode (tooted)
                              
                              
                                 Kavandatud kasutus(ed)
                              
                              
                                 Tase(med) või klass(id)
                                 (tuletundlikkus)
                              
                              
                                 Nõuetele vastavuse tõendamise süsteem(id)
                              
                           
                                 Tagasivoolu tõkestavad seadmed: õhutusklapp torude õhutamiseks
                              
                              
                                 Kõigil tuletundlikkust puudutavates määrustes ettenähtud juhtudel
                              
                              
                                 A1 (3), A2 (3), B (3), C (3)
                                 
                              
                              
                                 1
                              
                           
                                 Heitvete pumbajaamade ja kanalisatsioonipumplate komplektid
                              
                              
                                  
                              
                              
                                 A1 (4), A2 (4), B (4), C (4), D, E
                              
                              
                                 3
                              
                           
                                 Heitvete puhastusrajatiste ning kohttöötlusseadmete komplektid ja elemendid – septikud
                              
                              
                                  
                              
                              
                                 (A1 kuni E) (5), F
                              
                              
                                 4
                              
                           
                                 Monteeritavad äravoolu rennkanalid
                              
                              
                                  
                              
                              
                                  
                              
                              
                                  
                              
                           
                                 Vaatlus- ja kontrollkaevud
                              
                              
                                  
                              
                              
                                  
                              
                              
                                  
                              
                           
                                 Vaatlus- ja kontrollkaevude ronirauad, redelid ja käsipuud
                              
                              
                                  
                              
                              
                                  
                              
                              
                                  
                              
                           
                                 Eraldajad
                              
                              
                                  
                              
                              
                                  
                              
                              
                                  
                              
                           
                                 Vaatlus- ja sadeveekaevude pealisosad
                              
                              
                                  
                              
                              
                                  
                              
                              
                                  
                              
                           
                                 Süsteem 1: vaata direktiivi 89/106/EMÜ III lisa punkti 2 alapunkti i ilma näidiste kontrollimiseta
                                 Süsteem 3: vaata direktiivi 89/106/EMÜ III lisa punkti 2 alapunkti ii teine võimalus
                                 Süsteem 4: vaata direktiivi 89/106/EMÜ III lisa punkti 2 alapunkti ii kolmas võimalus
                              
                           Süsteemi spetsifikaat peaks olema selline, et seda saaks rakendada ka juhul, kui ühe teatava karakteristiku toimivust ei ole vaja kindlaks määrata, sest vähemalt ühel liikmesriigil puudub sellise karakteristikuga seotud juriidiline nõue (vaata direktiivi 89/106/EMÜ artikli 2 lõiget 1 ja vajaduse korral tõlgendusdokumentide punkti 1.2.3). Sellistel juhtudel ei tohi karakteristiku vastavustõendamist tootjalt nõuda, kui ta ei soovi toote toimivust kõnealuses seoses deklareerida.”
                  
               
            
         (1)  Süsteem 4: vaata direktiivi 89/106/EMÜ III lisa punkti 2 alapunkti ii kolmas võimalus.
      
         (2)  Süsteem 1: vaata direktiivi 89/106/EMÜ III lisa punkti 2 alapunkti i.”
      
         (3)  Tooted/materjalid, mille puhul selgelt määratletav etapp tootmisprotsessis võimaldab parandada tuletundlikkuse klassi (nt tuleaeglustite lisamine või orgaanilise materjali vähendamine)
      
         (4)  Tooted/materjalid, mis ei kuulu allmärkuses () ära toodud määratluse alla
      
         (5)  Tooted/materjalid, mida ei pea tuletundlikkuse seisukohalt katsetama (nt A1 klassi tooted/materjalid otsuse 96/603/EÜ muudetud versiooni kohaselt)